DVD-Opas.fi - Miss Pettigrew - päivä täynnä elämää (DVD) - Arvostelu
DVD - Arvostelu Torstaina 1. tammikuuta 2009
Winifred Watsonin romaaniin perustuva romanttinen komedia kodittomasta naisesta (Frances McDormand), jonka ahdinko muuttuu kulttuurishokin ja häkellyksen kautta iloksi tämän pestauduttua nuoren seurapiirinaisen (Amy Adams) yksityisapulaiseksi. Tarina sotkee klassisen tuhkimotarinan ainekset hyväntuuliseksi kahden kerroksen täytekakuksi, joka täyttää molempien naisten toiveet.
Elokuvan melodramaattiset käänteet saavat yllättävän uskottavat mittasuhteet tapahtumien sijoittuessa yöpommituksiin valmistautuvaan vuoden 1939 Lontooseen. Samoin tarinan rakentuminen yhden päivän ajalle tuo kerrontaan mukaansatempaavan välittömyyden tunteen, jota ei onneksi edes yritetä rikkoa turhilla suvannoilla. Realistisen, periodiuskottavan pintasilauksen alla tämä on kuitenkin pohjimmiltaan lämminhenkinen satuelokuva hyvästä haltijatädistä ja tämän opastamasta prinsessasta, joka löytää mainetta ja mammonaa tarjoavien kilpakosijoiden joukosta oikean rakkauden.
Erinomainen kuva ja ääni. Kuva sortuu paikoin hyvin lievään värinään, ja jokunen otos siellä täällä saa kaipaamaan jäsentyneempää toistoa, mutta keskimääräin jälki on miellyttävän tarkkaa ja luontevaa. Ääniraita on dialogiltaan moitteettoman välitön, musiikiltaan iloisen pirteä ja tilakuvaltaan hilllityn avara.
Ekstroissa ohjaajan löyhä, mutta informatiivinen kommenttiraita, kokoelma poistettuja kohtauksia (9 min.), kattava making of (18 min.) ja lyhyt, mutta piristävän jämerä dokumentti kirjan synnystä ja tiestä elokuvaksi (8 min.). Kommenttiraitaa lukuunottamatta ekstrat on tekstitetty suomeksi. (IJ)
Pääosissa: Frances McDormand Amy Adams Lee Pace Ciaran Hinds Shirley Henderson Mark Strong
Tarina: David Magee Simon Beaufoy Winifred Watson
Musiikki: Paul Englishby
The Crow - pelastusThe Crow - Salvation
mm. Kirsten Dunst, Eric Mabius, Fred Ward, Jodi Lyn O'Keefe ja William Atherton
Vuosi: 2008 Kesto: 87 minuuttia
VET: 207035 EAN: 6438044178159
Fantasia Komedia Romantiikka